 NA TITUS OMINDE VIONGOZI wa kidini wanadai wameelezea kutamaushwa kwao na kile ambacho wanadai ni Waafrika kulazimishiwa ajenda zinazounga mkono ushoga na usagaji almaarufu LGBTQ. Viongozi hao wanayataka mataifa ya Magharibi kuheshimu maadili ya Wakenya na raia wa mataifa mengine ya bara la Afrika. Akiongea mjini Eldoret mnamo Jumanne, Askofu Mkuu wa Kanisa la Anglikana Jackson Ole Sapit aliomba mataifa ya Magharibi kukoma kulazimisha tabia za makundi ya LGBTQ kwa Waafrika. Askofu Sapit alisisitiza msimamo wake kwamba LGBTQ ni ushetani na tabia isiyoweza kuvumiliwa. Kiongozi huyo alisema ni makosa kwa mataifa ya Magharibi, ambayo yamekubali ushoga kama sehemu ya maisha yao na kuuhalalisha kupitia sheria, kuanza kushinikiza tabia hiyo iigwe kwa mataifa Kiafrika, ambazo alisema zinaheshimu maadili na sheria ya Mungu. “Tunajua Mungu aliumba wanadamu kuzaa watoto kupitia uhusiano kati ya mwanamume na mwanamke lakini si kwa njia nyingine yoyote isiyokubalika,” Askofu Sapit alisema. Askofu huyo aliwataka Wakenya kutokubali shinikizo la Nchi za Magharibi kuathiri maadili.  “Ombi langu ni kwamba Wakenya wanapaswa kuendelea kuheshimu tamaduni na imani zetu na kuepuka kupotoshwa katika tabia na za kigeni,” alisema. Hata hivyo aliko, akidai ulegevu wa serikali katika kupigana dhidi ya LQBTQ umechangia kuyumbisha vita dhidi ya tamaduni hiyo. Msimamo huo umeungwa mkono na Baraza la Maimamu na Wahubiri wa Kenya (CIPK), ambao umeapa kufanya maandamano dhidi ya LGBTQ kila Ijumaa baada ya ibada zao. Mwenyekiti wa CIPK North Rift Sheikh Abubakar Bini alijuta kwamba serikali imesalia kimya kuhusu LGBTQ hata baada ya Mahakama ya Upeo kuruhusu makundi ya aina hiyo kusajiliwa. “Kwa bahati mbaya, serikali imesalia kimya haisemi chochote kuhusu uovu huu unaoitwa LGBTQ. Tutakuwa tukifanya maandamano kila Ijumaa kulaani LGBTQ hadi rais wetu asikie kilio chetu kuhusu suala hili,” alisema Sheikh Bini. [email protected] You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  